

**ประกาศองค์การบริหารส่วนตำบลช้างกลาง**

**เรื่อง การกำหนดจำนวนครั้งของการลาและการมาทำงานสายของพนักงานส่วนตำบล**

**ลูกจ้างประจำ และพนักงานจ้าง**

**……………………………………..………….**

 ตาม ประกาศคณะกรรมการพนักงานส่วนตำบลจังหวัดนครศรีธรรมราช เรื่องหลักเกณฑ์และเงื่อนไขเกี่ยวกับการบริหารงานองค์การบริหารส่วนตำบล หมวด 10 เรื่องการเลื่อนขั้นเงินเดือน ข้อ 207 ลงวันที่ 9 ธันวาคม 2545 กำหนดให้พนักงานส่วนตำบลซึ่งจะได้รับการพิจารณาการเลื่อนขั้นเงินเดือนครึ่งขั้นในแต่ละครั้งต้องอยู่ในหลักเกณฑ์ที่กำหนด รวมถึงการมาปฏิบัติราชการ ต้องไม่ลาหรือมาทำงานสายเกินจำนวนครั้งที่นายกองค์การบริหารส่วนตำบล หรือผู้ที่ได้รับมอบหมายกำหนดเป็นหนังสือไว้ แล้วแต่กรณี นั้น

 องค์การบริหารส่วนตำบลช้างกลางเป็นอบต.ขนาดใหญ่ เจ้าหน้าที่แต่ละตำแหน่งมีภารกิจหน้าที่แตกต่างกันไปตามมาตรฐานกำหนดตำแหน่ง ซึ่งแต่ละตำแหน่งมีลักษณะงานที่เฉพาะตัว มีหน้าที่รับผิดชอบงานแต่ละงานไม่เหมือนกัน มีความชำนาญงานในหน้าที่แตกต่างกัน บางตำแหน่งมีหน้าที่หรือภารกิจหลักที่ต้องประจำในสำนักงาน แต่บางตำแหน่งต้องลงไปปฏิบัติหน้าที่หรือให้บริการประชาชนในพื้นที่ ในบางครั้งอาจมีหน้าที่หรือภารกิจเร่งด่วนที่ต้องดำเนินการ ซึ่งในเขตพื้นที่รับผิดชอบขององค์การบริหารส่วนตำบลช้างกลาง อำเภอช้างกลาง จังหวัดนครศรีธรรมราช ประกอบด้วยหมู่ที่ 1 ถึงหมู่ที่ 17 ตั้งอยู่ห่างจากตัวอำเภอช้างกลาง ประมาณ 10 กิโลเมตร และห่างจากตัวอำเภอเมืองนครศรีธรรมราช ประมาณ 45 กิโลเมตร ในบางฤดูกาล โดยเฉพาะฤดูฝน (ช่วงเดือนกันยายน – พฤศจิกายน) เมื่อมีฝนตกหนักหรือลมพัดแรง อาจทำให้บางพื้นที่ในแต่ละหมู่บ้านประสบปัญหาอุทกภัยหรือ วาตภัย หรือประสบปัญหาภัยแล้งในบางฤดูกาล ในส่วนของพนักงานส่วนตำบลและพนักงานจ้าง จึงต้องเตรียมพร้อมในการรับมือกับสถานการณ์ที่อาจเกิดขึ้นได้ตลอดทั้งปี ดังนั้นในมาปฏิบัติราชการและการลาต่างๆของพนักงานส่วนตำบลและพนักงานจ้างของพนักงานองค์การบริหารส่วนตำบลช้างกลาง ขอให้พิจารณาถึงความจำเป็นของเวลาในการมาปฏิบัติราชการและเหตุแห่งการลาทุกครั้ง ทั้งนี้ขอให้คำนึงถึงการให้บริการประชาชนในพื้นที่เป็นสำคัญ

 อาศัยอำนาจตามความใน 15 ประกอบกับมาตรา 23 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542, ประกาศคณะกรรมการพนักงานส่วนตำบลจังหวัดนครศรีธรรมราช ข้อ 207 เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 9 ธันวาคม 2545 (และแก้ไขเพิ่มเติมถึงปัจจุบัน) และประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑณ์เกี่ยวกับพนักงานจ้าง ลงวันที่ 26 กรกฎาคม 2557 (และแก้ไขเพิ่มเติมถึงปัจจุบัน) องค์การบริหารส่วนตำบลช้างกลาง จึงกำหนดจำนวนครั้งของการลาและการมาทำงานสายของพนักงานส่วนตำบลลูกจ้างประจำ และพนักงานจ้างดัง ต่อไปนี้

/ข้อ 1...

2

 ข้อ 1. ประกาศนี้ให้ใช้บังคับตั้งแต่ปีงบประมาณ 2561 เป็นต้นไป

 ข้อ 2. พนักงานส่วนตำบล ลูกจ้างประจำ และพนักงานจ้าง ในครึ่งปีที่แล้วมาจะต้องไม่ลาหรือมาทำงานสายเกินจำนวนหรือครั้งดังนี้

2.1 ลาพักผ่อนไม่เกินสิทธิ์ตามที่หลักเกณฑ์ หรือระเบียบกำหนด

2.2 ลาป่วยไม่เกินสิทธิ์ตามที่หลักเกณฑ์ หรือระเบียบกำหนด

* 1. ลากิจไม่เกินสิทธิ์ตามที่หลักเกณฑ์ หรือระเบียบกำหนด
	2. มาทำงานสาย (กรณีให้เลื่อน/เพิ่มครึ่งขั้น สายไม่เกิน 10 ครั้ง)

 (กรณีให้เลื่อน/เพิ่มหนึ่งขั้น สายไม่เกิน 5 ครั้ง)

* 1. ไม่มีการลาใดๆ ในสัปดาห์สุดท้ายของรอบการประเมินนั้นๆ (หากลาป่วยต้องมี

 ใบรับรองแพทย์ประกอบการลาตามระเบียบกำหนด)

 ข้อ 3. กรณีพนักงานส่วนตำบล ลูกจ้างประจำ และพนักงานจ้าง ผู้ใดที่ลาหรือมาทำงานสายเกินจำนวนวันหรือครั้งที่กำหนดตาม ข้อ 2. แต่ผู้บังคับบัญชาพิจารณาเห็นว่า มีเหตุผลอันควรในเหตุแห่งการลาและการมาปฏบัติงานของพนักงานส่วนตำบล ลูกจ้างประจำและพนักงานจ้างผู้นั้น ให้ผู้บังคับบัญชาเสนอชี้แจงเหตุผลที่สมควรได้รับการพิจารณาเลื่อนขั้นเงินเดือนหรือการประเมินผลการปฏิบัติงาน ให้พนักงานส่วนตำบล ลูกจ้างประจำและพนักงานจ้าง ได้เป็นการเฉพาะราย

 ข้อ 4. องค์การบริหารส่วนตำบลช้างกลางจะนำผลการประเมินประสิทธิภาพและประสิทธิผลการปฏิบัติงานมาเป็นหลักในการพิจารณาเลื่อนขั้นเงินเดือน เลื่อนค่าตอบแทน การได้รับค่าตอบแทนพิเศษ และการต่อสัญญาจ้างของพนักงานส่วนตำบล ลูกจ้างประจำ และพนักงานจ้าง โดยพิจารณาประกอบกับข้อมูลการลา พฤติกรรมการมาทำงาน การรักษาวินัย การปฏิบัติตนเหมาะกับการเป็นพนักงานขององค์การบริหารส่วนตำบลช้างกลาง และข้อควรพิจารณาอื่นๆ

จึงประกาศให้ทราบโดยทั่วกัน

ประกาศ ณ วันที่ 10 เดือนกันยายน พ.ศ. 2560



 (นายจารึก รัตนบุรี)

 นายกองค์การบริหารส่วนตำบลช้างกลาง